**KOMUNALAC d.o.o.** Bjelovar, Ferde Livadića 14 a ,OIB 27962400486 kojeg zastupa Predsjednica Uprave Ivana Jurković Piščević, mag. pol. (u daljnjem tekstu: Naručitelj)

I

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_kojeg zastupa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (u daljnjem tekstu Revizor)

**PRIJEDLOG UGOVORA O USLUGAMA REVIZORA BROJ:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Članak 1.**

Predmet ovog ugovora su usluge vanjskog revizora Društva te revizija financijskih izvještaja Naručitelja za godinu koja završava na dan 31. prosinca 2024. godine, sastavljenih u skladu sa važećim propisima i odobrenih od strane Uprave Naručitelja najkasnije do 30. travnja 2025. godine.

**Članak 2.**

Ugovorne strane su suglasne da naknada Revizoru za obavljanje poslova iz članka 1. ovog ugovora iznosi:

**\_\_\_\_\_\_\_\_\_\_\_\_\_\_\_ eura**

slovima:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

u kojoj nije sadržan iznos poreza na dodanu vrijednost koji će se obračunavati sukladno važećoj tarifi u trenutku plaćanja ugovorene naknade po predujmovima i po konačnom obračunu izvršenja usluga revizije, sukladno propisima.

Ugovorena naknada plaća se na žiro račun Revizora u roku od 30 dana od dana predaje izvješća Revizora. Naručitelj se obvezuje isplatiti ugovorenu naknadu za reviziju financijskih izvještaja neovisno o izraženom mišljenju o istinitosti i objektivnosti financijskih izvještaja.

**Članak 3.**

Kako bi oblikovao mišljenje o istinitosti i objektivnosti financijskih izvještaja Revizor se obvezuje provesti neophodna ispitivanja i testiranja, te pribaviti sve potrebne revizijske dokaze.

**Članak 4.**

Ako tijekom postupka revizije Naručitelj odluči postaviti ograničenja za obavljanje revizije, a Revizor ocijeni da zbog toga neće moći izraziti svoje mišljenje, Revizor će odlučiti hoće li obaviti dodatna ispitivanja ili će zatražiti raskid ugovora o reviziji.

**Članak 5.**

Revizor se obavezuje obaviti reviziju u skladu sa Zakonom o reviziji, te na način i prema postupcima utvrđenim Međunarodnim revizijskim standardima.

**Članak 6.**

Revizor se obvezuje poštivati Kodeks profesionalne etike revizora i poslove revizije obavljati savjesno, pošteno i objektivno. Revizor nije odgovoran za financijske izvještaje Naručitelja, kao ni za moguće prijevare, pronevjere i pogreške nastale u poslovanju Naručitelja.

**Članak 7.**

Podatke i saznanja o poslovanju Naručitelja do kojih ovlašteni revizori dođu pri obavljanju revizije, dužni su čuvati kao poslovnu tajnu. Sve informacije i savjete koje je Revizor dao Naručitelju, bilo u pisanom ili usmenom obliku, Naručitelj neće proslijediti trećoj osobi bez prethodnog odobrenja Revizora.

**Članak 8.**

Svi dokazi, dokumenti, pregledi ili tablice koje su izradili za potrebe revizije, zaposlenici Naručitelja ili revizori ili su pribavljeni od trećih osoba, a u svrhu obavljanja revizije kod Naručitelja vlasništvo su Revizora koji ih čuva sukladno pozitivnim zakonskim propisima.

**Članak 9.**

Revizor se obvezuje izraditi Izvješća o reviziji i dostaviti ih Naručitelju koji može na njih u roku od 8 dana staviti primjedbe.

**Članak 10.**

Revizor je obvezan u roku od 8 (osam) dana od dana obostranog potpisa ugovora Naručitelju dostaviti bjanko zadužnicu (potvrđenu od javnog bilježnika) kao jamstvo za uredno ispunjenje ugovora u visini od 10% (desetposto) ukupne vrijednosti.

Umjesto bjanko zadužnice gospodarski subjekt može dati novčani polog (pod svrhom plaćanja potrebno je navesti da se radi o jamstvu za uredno ispunjenje ugovora o javnoj nabavi i navesti broj ugovora) na transakcijski račun br. HR7424020061100000133 u iznosu od 10% vrijednosti ugovora bez poreza na dodanu vrijednost.

**Članak 11.**

Naručitelj je dužan staviti na raspolaganje i uvid Revizoru sva potrebna izvješća, isprave i druge informacije, te korektno i stručno izraditi potrebne tablice i informacije neophodne za izradu izvješća revizije kao što su:

* propisani obračuni, izvještaji, isprave i drugu dokumentaciju
* godišnji financijski podaci do dana početka revizije
* popunjene pomoćne tablice i tablične preglede koje će dostaviti Revizor
* osigurati odgovarajuću suradnju svojih predstavnika, te pružiti potrebne usluge svoje elektroničke računalne opreme
* osigurati potreban radni prostor za rad revizora koji udovoljava uobičajenim radnim uvjetima računovodstvenih djelatnika

Naručitelj se obvezuje da će tijekom trajanja revizije odrediti najmanje jednog stručnog djelatnika za suradnju s Revizorom.

**Članak 12.**

Odgovornosti koje Naručitelj ima na temelju zakona vezano uz zakonitost izrade i prezentiranje financijskih izvještaja ne mogu se prenijeti na Revizora. Uprava Naručitelja je odgovorna za sastavljanje, istinit i objektivan prikaz financijskih izvještaja u skladu sa Hrvatskim standardima financijskog izvještavanja i zakonskim propisima koji se primjenjuju u Republici Hrvatskoj. Odgovornosti Uprave uključuju: utvrđivanje, uvođenje i održavanje internih kontrola relevantnih za sastavljanje i fer prezentaciju financijskih izvještaja u kojima neće biti značajnih pogrešnih prikazivanja uzrokovanih prijevarom ili pogreškom; odabir i primjenu odgovarajućih računovodstvenih politika i stvaranje razumnih računovodstvenih procjena.

**Članak 13.**

Naručitelj i Revizor mogu odustati od ovog ugovora na temelju međusobnog sporazuma kada nastupe okolnosti određene Zakonom o reviziji i drugim pozitivnim zakonskim propisima. Sporazumom o raskidu ugovora regulirati će se međusobna potraživanja ugovornih strana u trenutku raskida ugovora.

**Članak 14.**

Razlike u mišljenjima koje se odnose na područje računovodstva i revizije, između Naručitelja i Revizora ne mogu biti opravdana osnova za raskid ugovora.

**Članak 15.**

Nakon obavljenih postupaka revizije, Revizor je obavezan Naručitelju dostaviti Izvješća revizije o financijskim izvještajima Naručitelja, sukladno ovom ugovoru, u pisanom obliku do 30.06.2025. godine. Revizorska izvješća sastavljaju se na hrvatskom jeziku.

Za svaki dan zakašnjenja sa isporukom predmeta nabave plaćaju se penali. U slučaju da ponuditelj ne isporuči naručitelju ugovorenu robu svojom krivnjom ponuditelj plaća penale i to 5‰ na vrijednost ugovora za svaki dan zakašnjenja sa isporukom, a najviše 10% od iznosa vrijednosti ugovora. Ukoliko se obračunavaju penali, naručitelj ima pravo iste prebiti s dugovanjem za isplatu ugovorene cijene ili aktivirati jamstva.

**Članak 16.**

Naručitelj se obvezuje, po potrebi pozvati i osigurati prisutnost ovlaštenog revizora na sjednicama nadležnih tijela Naručitelja na kojima će se podnijeti na razmatranje i usvajanje financijski izvještaji Naručitelja.

**Članak 17.**

U slučaju spora po ovom ugovoru, ugovara se nadležnost Trgovačkog suda sa sjedištem u Bjelovaru.

**Članak 18.**

Ovaj ugovor stupa na snagu danom potpisa ovlaštenih osoba ugovornih strana, a sastavljen je u četiri (4) istovjetna primjerka od kojih svaka strana zadržava po dva (2).

U Bjelovaru \_\_\_\_\_\_\_\_\_\_\_\_\_\_\_. godine. U \_\_\_\_\_\_\_\_\_\_\_, \_\_\_\_\_\_\_\_\_\_. godine.

Za Naručitelja: Revizor

Predsjednica uprave: \_\_\_\_\_\_\_\_\_\_\_\_\_

Ivana Jurković Piščević, mag. pol.

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_